burgasdotpro/wikipedia huggingface dataset:
Pyroxenit

Pyroxenit alebo pyroxenolit je ultramafická hlbinná vyvretá hornina zložená prevažne z minerálov skupiny pyroxénu, ako je augit, diopsid, hyperstén, bronzit a enstatit.
Termín zaviedol v roku 1857 francúzsky geológ H. Coquand.
Klasifikácia.
Pyroxenity sa v klasifikácii IUGS delia podľa obsahu mafických minerálov v Ol-Px diagrame. Delia sa na klinopyroxenity, ortopyroxenity a websterity, ktoré môžu obsahovať oba typy pyroxénov a aj olivín. Na základe prevahy niektorého z minerálov, sa vyčlenili aj niektoré iné názvy pyroxenitov, ako napr. niklesit a marchit (s enstatitom, diopsidom alebo augitom), dialágit, bronzitit, hyperstenit, titanolit (okrem pyroxénov obsahuje titanit a magnetit) a iné.
Zloženie a vlastnosti.
Sú to obyčajne hrubozrnné bezživcové horniny zelenosivej farby. Zložené sú hlavne z ortopyroxénov (bronzit, hyperstén) alebo klinopyroxénov (augit, enstatit, diopsid). Okrem nich môžu ešte obsahovať olivín (menej ako 40 %), amfibol, biotit a najmä rudné minerály ako magnetit, ilmenit a chromit, ktoré môžu tvoriť ekonomicky zaujímavé akumulácie. Často bývajú postihnuté serpentinizáciou.
Výskyt.
Väčšinou vytvára diferenciáty v gabro-peridotitových alebo noritových masívoch štítových oblastí, označované ako stratiformné intrúzie. Pyroxenity sa nachádzajú vo vrchnej časti týchto intrúzií. často sa v nich môžu nachádzať magnetitové, ilmenitové a menej aj chromitové vrstvy, označované ako kumuláty. Od gabier a noritov sa hornina líši neprítomnosťou živcov, od peridotitov zase neprítomnosťou olivínu.
Pyroxenity sa môžu nachádzať ako xenolity v bazaltoch a kimberlitoch. Niektoré pyroxenity obsahujúce granát sú zložením podobné vysoko premeneným horninám ako sú eklogity, avšak líšia sa zložením klinopyroxénov, ktoré obsahujú menej sodíka ako pre ne typický pyroxén omfacit. Predpokladá sa, že oblasť vrchného plášťa je tvorená horninami, ktoré vznikajú miešaním peridotitovej magmy a eklogitového protolitu, čo má za následok vznik taveniny zložením podobnej pyroxenitom. Takáto magma je významným zdrojom bazaltovej magmy.
Lokality.
Vo svete.
Pyroxenity možno nájsť ako diferenciáty gabrových a peridotitových intrúzií v oblasti Shetlandských ostrovov, Sasku, Cortlande na rieke Hudson, v Severnej Karolíne (websterity), Baltimore a na Novom Zélande. Sú tiež súčasťou Bushveldského komplexu v JAR, súboru Great Dyke v Zimbabwe a tiež v Stillwaterskom komple v americkej Montane. V Českom masíve sa nachádzajú i v ranskom masíve, Českom stredohorí a na Morave.
Na Slovensku.
V Západných Karpatoch sú známe len veľmi zriedkavé malé výskyty v Spišsko-gemerskom rudohorí.
Použitie.
Pyroxenity obsahujúce väčšie množstvá rudných minerálov, najmä magnetitu, ilmenitu a chromitu, môžu byť ťažené pre obsah železa, titánu alebo chrómu.
Pavol Pčola

Pavol Pčola (* 21. jún 1976) je slovenský šachový medzinárodný majster. Jeden z "troch talentov od Východu," ktorí sa začiatkom 90-tych rokov objavili v slovenskom šachu. Na rozdiel od Mrvu a Maníka to však na veľmajstra nedotiahol. V roku 1995 vyhral Banícky Kahanec v Prievidzi. Fantasticky zahral na šachovej olympiáde v Jerevane 1996, výsledkom 7/8 získal tzv. malú striebornú medailu na poste druhého náhradníka, čím prekonal aj Plachetkov výkon z Luzernu 1982 a prekročil Elo 2450. Bol 2.-3. na Cassovia Open 1997. Potom však svoje šachové aktivity začal utlmovať kvôli práci a štúdiu MBA na Wharton University of Pennsylvania v USA. Zatiaľ posledný výraznejší výsledok bolo víťazstvo na vedľajšom Opene v Prešove 1999.
Patchwork

Patchwork (čítaj [pečvork]) je zvláštna technika zošívania látok. Ide o zošívanie malých, rôznofarebných kúskov látok tak, že spolu vytvárajú väčšie geometrické vzory. Výsledný patchwork je spojený s ďalšími vrstvami látky a je ozdobne prešívaný drobnými stehmi. Výsledný výrobok sa nazýva quilt. Pôvodne išlo výlučne o ručnú prácu, dnes už existujú špeciálne šijacie stroje, ktorými je možné patchwork vytvárať.
Patchwork vznikol pôvodne medzi ženami amerických osadníkov, ktoré týmto spôsobom chceli využiť zvyšky látok, alebo látky z obnosených šiat. Týmto spôsobom sa dal znovu použiť aj veľmi malý kúsok vhodnej látky. Dnes sa patchwork vyrába zo špeciálnych materiálov, ktoré majú vhodnú farbu a obyčajne sú potlačené drobným vzorom. Základom býva stopercentná bavlnená látka. Patchwork sa najčastejšie používa na výrobu quiltov (deky, prikrývky, vankúše), môže sa však využiť aj pri výrobe batohov, textilných dekorácií, teplých búnd, kabátov a iných odevných doplnkov. 
Po druhej svetovej vojne sa zdalo, že techniky patchworku a quiltu už patria do minulosti. V poslednom čase však záujem o túto textilnú techniku prudko vzrastá. Dnes začína byť technika patchworku opäť veľmi populárnou medzi spotrebiteľmi, ale aj medzi ženami, ktoré majú patchwork ako svoje umelecké hobby. Obrovskú popularitu získava patchwork a quilt najmä v Spojených štátoch a Japonsku. Tak isto v Česku vznikajú patchworkové kluby, usporadúvajú sa prednášky a školenia, výstavy a objavujú sa knihy a obchody s bohatou ponukou tovaru vyrobeného touto tradičnou technikou.
Tiež na Slovensku sa patchworkové hnutie rýchlo rozvíja. Kluby patchworku existujú v Bratislave, Košiciach, Levoči, Žiari, Piešťanoch či Trnave, Martine a mnohých ďalších mestách. Objavujú sa nové obchody so všetkým pre patchwork a šitie pod jednou strechou - či už sú to látky, kurzy, šijacie stroje alebo výstavy.
Ziggy Marley

David Nesta "Ziggy" Marley (* 17. október 1968, Trenchtown) je jamajský hudobník a frontman skupiny Ziggy Marley and the Melody Makers. Pochádza z rodiny 13 detí, je najstarším synom známeho reggae speváka a rastafariána, Boba Marleyho a matky Rity. Cenu Grammy vyhral 4-krát.
Enea Grazioso Lanfranconi

Enea Grazioso Lanfranconi (iné podoby mena: Grazioso Enea Lanfranconi, Enea Gracioso Lanfranconi, Enea Lanfranconi; tvary bez -n-: Grazioso Enea Lafranconi, Enea Lafranconi; * 20. máj 1850, Pellio Intelvi, Lombardsko-benátske kráľovstvo† 9. marec 1895, Bratislava, Rakúsko-Uhorsko) bol taliansky inžinier a vynálezca. 
Študoval v Poľsku a v Miláne. V roku 1870 sa jeho otec Antonio Lanfranconi (=Antonio Lafranconi) usadil v Bratislave. Po otcovej smrti skonštruoval lanovku v kameňolome. Známy bol aj ako archeológ, snažil sa nájsť hrob Arpáda. Napísal niekoľko vedeckých prác o regulácii Dunaja a povodiach. 
V rukopise ostal 300 stranový taliansko-francúzsko-španielsko-rumunsko-anglicko-nemecko-maďarsko-srbsko-slovenský slovník.
Život ukončil samovraždou, pochovaný je na Ondrejskom cintoríne.
V Bratislave je po ňom pomenovaný Študentský domov Lafranconi, most Lanfranconi a bývalá Lanfranconiho vila, pričom (ako vidno) prvý názov má zaužívanú podobu Lafranconi… namiesto Lanfranconi….Ďalšiu jeho budovu v Bratislave, Lafranconiho palác, dal prísne vzaté postaviť už jeho otec tesne pred svojou smrťou.
Horná zem

Horná zem (iné názvy: Horniaky, Horný vidiek alebo zriedkavo Horné okolie) je slovenský preklad/ekvivalent maďarského "Felvidék/felvidék" (v slovenčine zriedkavo aj Felvidék), prípadne staršie preklad/ekvivalent maďarského "felföld":
"Felvidék" v maďarčine znamená/znamenalo:
"Felföld" v maďačine znamená/znamenalo:
Ako vidno, v druhej polovici 19. storočia až do roku 1918 výrazy Horné Uhorsko a Horná zem (Felvidék aj Felföld) znamenali viac-menej to isté.
Ropucha krátkonohá

Ropucha krátkonohá (, staršie "Bufo calamita") je druh žaby z čeľade ropuchovité ("Bufonidae"). Podľa Medzinárodnej únie na ochranu prírody a prírodných zdrojov ropucha krátkonohá patrí medzi najmenej ohrozené druhy, trend celkovej populácie je klesajúci, zriedkavá v oblastiach svojej východnej hranici rozšíreni. Zníženie stavov bolo zaznamenané v Poľsku ale v roku 2002 bola objavená silná populácia v Słowińskom národnom parku.
Opis.
Ropucha krátkonohá nedorastá do väčšej dĺžky ako 8 cm. Poznáme ju hneď podľa žltobieleho alebo bieleho prúžku v strede chrbta, zelenej dúhovky oka a krátkych zadných nôh. Preto neskáče ako iné žaby, ale pohybuje sa rýchlou chôdzou.
Rozšírenie.
Je rozšírená od Portugalska a Španielska cez Francúzsko do strednej Európy a južného Švédska. Na východ zasahuje až do Litvy.
Ekológia a biotop.
Dáva prednosť ľahším pôdam, pretože prezimuje zahrabaná vo veľkej hĺbke - až dva metre; aj cez deň sa rada zahrabáva do vlhkého piesku, má na zadných chodidlách výraznú lištu. Končeky prstov má tmavé. Čierne, šedo škvrnité vajíčka v dlhých radách kladie do vysychajúcich tôni, a preto je vývoj veľmi rýchly. Aj samček tohto druhu má rezonančný mechúrik a jeho hlas sa podobá trylku ropuchy zelenej, je však nenápadnejší. Aj ona je voči suchu dosť odolná, a preto ju niekedy, hlavne v krovinách, zastihneme aj cez deň. Takmer pol roka trávi v nehybnom stave, zahrabáva sa na zimovišti už v septembri alebo v októbri a opúšťa ho v marci, niekedy až v apríli. Ako všetky ropuchy dospieva až tretím alebo štvrtým rokom.
Ľadoveň

Ľadoveň je časťou mestskej časti „"Ľadoveň-Jahodníky-Tomčany"“ v meste Martin. Nachádza v jeho juhovýchodnej časti, na terénnej terase východne od Jahodník. V súčasnosti je toto územie tvorené takmer výhradne zástavbou z panelových domov. Zároveň ide o najväčšie sídlisko mesta Martin.
Dejiny.
Ľadoveň je tvorená z menšej časti zástavbou rodinných domov (tzv. „"Stará Ľadoveň"“), avšak prevažnú väčšinu zástavby predstavujú panelové domy najväčšieho martinského sídliska. Sídlisko Ľadoveň sa stavalo v troch etapách podľa projektu architekta Milana Lenka. Prvá etapa sa uskutočňovala v rokoch 19731984 (tzv. „"Ľadoveň I."“), druhá v rokoch 19801989 („"Ľadoveň II."“) a tretia prebiehala v rokoch 19861993 („"Ľadoveň III."“).
Južne od Ľadovne je oddychová zóna Jahodnícke háje, v ktorej sa nachádza Múzeum slovenskej dediny.
Karol Jetting

Karol Jetting (* 13.september 1730, Bratislava† 1790, Bratislava) bol slovenský úradník, cestovateľ a diplomat, známy ako „bratislavský Robinson“.
Žil dobrodružný život, slúžil aj u anglického kráľa. Ovládal niekoľko svetových jazykov, v mladosti sa zoznámil s anglickým bankárom, ktorý ho zamestnal v Londýne. Pôsobil ako kráľovský úradník v Senegale. Jeho príbehy z Afriky zaujali anglického kráľa. Jetting bol kráľom vymenovaný za konzula v Marseille. Na jednej svojej plavbe stroskotal na malom neobývanom ostrove, nakoniec ho zachránila loď, ktorá plávala neďaleko.
Pochovaný je na bratislavskom Ondrejskom cintoríne na Dunajskej ulici. Pomník mu postavila Rada Mesta Bratislava, ktorá ho tiež dala v 18. storočí aj obnoviť a zrenovovať.
Pomník obsahuje vytesanú plachetnicu, erb mesta Bratislava a znak Maltézskeho rádu. Ich znak preto, lebo pri prvom padnutí do zajatia Jettinga na trhu otrokov vykúpili Maltézski rytieri. To bola jedna z ich historických činností.
Jetting si vyslúžil prezývku bratislavský Robinson, pretože pri svojom druhom námornom padnutí do zajatia, pri konflikte pirátov, sa zachránil na pustom ostrove, kde prežil úplne sám 3 roky. Namiesto robinsonovského Piatka, ho našiel znovu Angličan.
Samostatnosť

Samostatnosť môže byť:
Ján Farkaš

Ján Farkaš (* 30. apríl 1923, Modra – † 17. október 1999, Modra) bol slovenský enológ a výskumník, vedúci tímu vinárov, ktorý stvoril nealkoholický hroznový nápoj Vineu.
Život.
Ján Farkaš sa narodil v roku 1923 v Modre. Pochádzal zo starého vinohradníckeho rodu, ktorého počiatky siahajú cez rodinu jeho starej mamy Zuzany Kellenbergerovej až do trinásteho storočia. Ján Farkaš bol predstaviteľom starej poctivej vinárskej školy. Možno ho označiť za tvorcov modernej vinárskej školy. Po otcovi, ktorý bol správcom veľkostatku grófa Esterházyho zdedil organizačný talent. Ján Farkaš osirel v štyroch rokoch a jeho matka sa v rokoch veľkej hospodárskej krízy musela riadne obracať, aby rodina prežila. Sotva však zmaturoval na obchodnej škole v Bratislave, začal organizovať rodinný vinohradnícko-vinársky podnik. V pivnici rodičovského domu v polovici štyridsiatych rokov dvadsiateho storočia vybudoval prvé tri betónové cisterny obložené sklenými obkladačkami, čím zvýšil kapacitu výroby vína na 50 tisíc litrov. Dva roky po druhej svetovej vojne vyrábal 24-ročný muž už štvrť milióna litrov vína. Na povojnové časy to bolo obrovské zvýšenie výroby. Farkašovo modranské víno sa nepredávalo len na Slovensku, ale aj v Prahe. Zdalo sa, že Farkaša čaká skvelá kariéra, ale február 1948 všetko zmenil. Farkašovi rodinný podnik znárodnili a dovolili mu v ňom pracovať ako pivničnému majstrovi. Neskôr ho prepustili ako nadbytočnú pracovnú silu. Kým Ján Farkaš stvoril Vineu a napísal svoje vynikajúce odborné knihy, vyriešil množstvo praktických úloh, ktoré prinášala výroba vína. A tak keď Vinárske závody v Pezinku dostali štátnu zákazku, "vyrobiť zdravý a lacný nápoj z hrozna", Farkaš sa chopil svojej šance. Politická úloha pre výskumníkov znela, "aby nápoj konkuroval kolovým a citrusovým nápojom, šetril devízy a upevňoval hrdosť na socialistický výrobok." Farkaš na vynáleze nápoja nezbohatol, výskum hradil štát. Po privatizácii štátnych vinárskych závodov sa o patent na Vineu rozpútal tvrdý súboj. Farkašovi síce v rámci reštitúcie vrátili jeho vinárstvo, ale uznania autorského nároku na Vineu sa nedožil. Patent na najslávnejší slovenský nápoj zostal v cudzích rukách. 30. apríla 2008 v Modre odhalili Jánovi Farkašovi pamätnú tabuľu. Nápis na nej hlása, že tohto vynachádzavého muža, skvelého pedagóga a najmä znalca vína uznávala a rešpektovala svetová vinárska verejnosť.
Autonómia (filozofia)

Autonómia alebo čiastočné synonymum sloboda vôle je samourčovanie slobodnej vôle, ku ktorému je spôsobilý človek ako rozumná bytosť. Pojem používaný najmä v etike.
Podľa Immanuela Kanta je autonómia kľúč k mravnosti. Každý človek je autonómny a schopný sám, nezávisle od podmienok a verejnej mienky zistiť, čo je správne.
Potencia (filozofia)

Potencia je (nerealizovaná) možnosť, schopnosť, mohúcnosť, vnútorná sila a podobne. V klasickej metafyzike je uskutočnením potencie akt (gr. energeia).
Toyota FJ Cruiser

Toyota FJ Cruiser je SUV od Toyoty, ktorý bol predstavený na autosalóne Chicago 2003 a do predaja sa dostal na konci roka 2006. Na dizajne je badateľný retro štýl, konkrétne ide o modelovú radu FJ40 Land Cruiser. Kopíruje prednú masky cez tvar okien až po bielu strechu.
Volkswagen Passat CC

Volkswagen Passat CC (od roku 2012 len Volkswagen CC) je 4-dverová kupé verzia automobilu Volkswagen Passat. Svoj debut mal v januári 2008 na Severoamerickom medzinárodnom autosalóne v Detroite. Prípona CC znamená "Comfort Coupé" a automobil je značený Volkswagenom ako luxusnejšie vozidlo ako štandardný Passat sedan.
Passat CC je zaradený medzi Passat a Phaeton v výrobnej línii Volkswagenu — a aj keď má základ v Passate a zdieľa s ním rázvor, je CC o 27 mm dlhší, o 50 mm nižší a o 36 mm širší ako Passat.
Volkswagen Eos

Volkswagen Eos je kabriolet-kupé od koncernu Volkswagen postavený na podvozku Passat B6. Je to prvé kupé od čias modelu Corrado.
Cesta II. triedy 515 (Slovensko)

Cesta II. triedy 515 je cesta II. triedy na Slovensku spájajúca Nové Mesto nad Váhom a Kočovce v okrese Nové Mesto nad Váhom. Jej celková dĺžka je 3,122 km.
Priebeh.
Začiatok cestnej komunikácie sa nachádza na križovatke ciest I/54 a I/61 v Novom Meste nad Váhom, odkiaľ pokračuje na východ a križuje sa s D1 na výjazde Nové Mesto nad Váhom (Rakoľuby). Od tejto mimoúrovňovej križovatky pokračuje ďalej na východ do obce Kočovce, kde sa končí na križovatke s II/507.
Ekonomická fakulta Technickej univerzity v Košiciach

Ekonomická fakulta Technickej univerzity v Košiciach (skr. EKF TUKE) vznikla rozhodnutím Akademického senátu Technickej univerzity v Košiciach dňa 8. júla 1992 s účinnosťou od 1. septembra 1992. Fakulta poskytuje vzdelávanie v dvoch študijných programoch "Financie, bankovníctvo a investovanie" a "Ekonomika a manažment verejnej správy" v rámci študijného odboru "Ekonómia a manažment".
Vedenie fakulty.
Vedenie fakulty pozostáva z:
Katedry fakulty.
Fakulta má nasledujúcich päť oddelení:
Prostredník (prst)

Prostredník (zastarano stredník) je prst na ľudskej ruke, nachádza sa medzi ukazovákom a prsteníkom. Zdvihnutým prostredníkom sa robia vulgárne gestá.
Paul Lauterbur

Paul Christian Lauterbur (* 6. máj 1929, Sidney, Ohio, USA – † 27. marec 2007, Urbana, Illinois, USA) bol americký chemik.
V v roku 2003 získal Nobelovu cenu za fyziológiu alebo medicínu (spolu s Peterom Mansfieldom) pre ich prácu na vývoji zobrazovaní magnetickou rezonanciou.
Ján Báňas

Ján Báňas, Ing., (* 3. jún 1947, Nitra† 27. júl 2024) bol slovenský šachový medzinárodný majster. Tento titul získal v roku 1979.
Vyštudoval ekonómiu. Majster Slovenska v rokoch 1985 a 1999, v roku 1993 druhý. Vyhral turnaj v Odense 1993, Open Slovan 2001, druhý na turnaji Porabka 1986 za Lančom, tretí na Imperia Open 2005. Jeho rating osciluje okolo 2400, najviac mal 2425. V roku 2001 na pohári EÚ družstiev porazil 10-ročného Magnusa Carlsena. Často robí kapitána alebo trénera reprezentačných družstiev, napr. mužov na olympiádach v Moskve 1994 a Drážďanoch 2008. O šachu píše aj prekladá, z chorvátčiny preložil Kovačevičove "Pešiakové a jazdcové koncovky". Tieto znalosti a kontakty využíval aj vo funkcii veľvyslanca SR v Chorvátsku, v ktorej pôsobil od konca roku 2005 do konca roku 2008.
Európska cesta 47

Európska cesta 47 "(E47)" je európska cesta vedúca zo Švédska do Nemecka. Jej začiatok sa nachádza v meste Helsingborg na švédskom pobreží a končí v Lübecku v Nemecku. Jej celková dĺžka je 290 km.
Priebeh.
E47 sa začína vo Švédsku v meste Helsingborg, kde sa odpája od E4, odkiaľ pokračuje do Dánska trajektom do mesta Helsingør. Tu pokračuje ako O1, neskôr už iba ako E47 do Kodane. Odtiaľ pokračuje ako E47 do Nemecka, kde sa napája na B207. Neskôr pokračuje ako A1, na ktorú sa napája pri meste Gremersdorf. E47 sa končí na križovatke s E22 na križovatke pri Lübecku.
Solčiansky potok

Solčiansky potok môže byť:
Videorohal

VIDEOROHAĽ je hudobné štúdio a vydavateľstvo. Vzniklo v roku 1990 v Bardejove pre potreby hudobných skupín, ktoré hrávali na svadbách, alebo tanečných zábavách. Názov firmy je zložený zo slov VIDEO a ROHAĽ. Video bolo od vzniku firmy nosnou čínnosťou a v súčasnosti tvorí naďalej základ podnikania firmy. Zakladatelia firmy Anna a Vladimír nesú priezvisko Rohaľ. Spojením týchto dvoch slov vznikol názov firmy VIDEOROHAĽ. 
Firma sa zameriava na nahrávanie a vydávanie ľudových piesní v regionálnych nárečiach Východného Slovenska, ako šarišské, zemplínske, spišské, rusínske, gorálske a iné ... V deväťdesiatych rokoch uviedla na trh viac ako sto titulov na magnetofónových kazetách a s postupnou digitalizáciou začala vyrábať tituly na kompaktných diskoch. V roku 2017 firma vydala svoj 250 titul pod názvom CD ROLLAND z Čirča - Hop, hop, zábava...
Diaľničný privádzač

Diaľničný privádzač alebo "privádzač" je cestná komunikácia umožňujúca prepojenie diaľnice alebo cesty pre motorové vozidlá s cestou I. alebo II. triedy, prípadne miestnou komunikáciou. Diaľničný privádzač má obmedzený prístup a je budovaný na samostatnej trase.
David Pate

David Pate (* 16. apríl 1962, Las Vegas, Nevada, USA) je bývalý americký profesionálny tenista. Počas svojej kariéry vyhral 2 turnaje ATP vo dvojhre a 18 turnajov vo štvorhre.
Paul Annacone

Paul Annacone (* 20. marec 1963, Southampton, New York) je bývalý americký profesionálny tenista. Počas svojej kariéry vyhral 3 turnaje ATP vo dvojhre a 14 turnajov vo štvorhre. Po skončení aktívnej tenisovej kariéry sa stal trénerom. V rokoch 1996 až 2002 bol trénerom Peta Samprasa, v súčasnosti je trénerom Rogera Federera.
Tim Mayotte

Tim Mayotte (* 3. august 1960, Springfield, Massachusetts, USA) je bývalý americký profesionálny tenista. Počas svojej kariéry vyhral 12 turnajov ATP vo dvojhre a 1 turnaj vo štvorhre.
King Kong (rozlišovacia stránka)

King Kong môže byť:
Berghausen

Berghausen môže byť:
Ľadový hokej na Zimných olympijských hrách 2010 – Kvalifikácia na Ženský turnaj

Kvalifikácia na Ženský hokejový turnaj na Zimných olympijských hrách 2010 je kvalifikačný turnaj o postup na Ženský hokejový turnaj na Zimných olympijských hrách 2010. Prvých šesť tímov ženského rebríčka IIHF, ktorý je platný po Majstrovstvách sveta 2008, je kvalifikovaných automaticky. Tímy, ktoré sa umiestnili v rebríčku na 7. až 12. mieste hrajú druhú fázu kvalifikácie (november 2008). Tímy umiestnené na 13. až 17. mieste hrajú aj predkvalifikáciu (september 2008).
Amos Mansdorf

Amos Mansdorf (* 20. október 1965, Tel Aviv, Izrael) je bývalý izraelský profesionálny tenista. Počas svojej kariéry vyhral 6 turnajov ATP v dvojhre.
Akon

Akon, vlastným menom Aliaune Damala Bouga Time Puru Nacek Lu Lu Lu Badara Akon Thiam (* 16. apríl 1973, St. Louis, Missouri, USA) je americký rapper, R&amp;B spevák, textár a hudobný producent so senegalskými koreňmi. 
Podľa vydavateľstva "Forbes" zarobil Akon v roku 2010 21 miliónov dolárov, v roku 2009 20 miliónov dolárov a v roku 2008 12 miliónov dolárov. Úspech dosiahol v roku 2004 singlom „Locked Up“, ktorý bol prvým singlom z jeho debutového albumu "Trouble". Druhý album "Konvicted" získal nomináciu na cenu Grammy za singel „Smack That“. Vtedy vznikli dve vydavateľstvá Konvict Music a Kon Live Distribution.
Akon počas svojej kariéry spolupracoval s mnohými hudobníkmi ako Dr. Dre, Michael Jackson, R. Kelly, Bone Thugs-N-Harmony, Quincy Jones, Eminem či Whitney Houston a získal šesť nominácií na cenu Grammy. Takisto produkoval množstvo hitov pre umelcov ako Lady Gaga, Colby O'Donis alebo Leona Lewis.
Riad (jedlá)

Riad je súhrnné označenie pre nádoby a nástroje, ktoré slúžia na prípravu alebo konzumáciu jedál, nápojov a iných potravín. 
Druhy.
V gastronómii rozlišujeme biely a čierny riad. Toto označenie však dnes neznamená farbu porcelánu, skla, kovu alebo iného materiálu, z ktorého je riad vyrobený, ale slúži na rozdelenie riadu podľa toho, či sa používa na prípravu jedál alebo na ich konzumáciu. 
Biely riad.
Biely riad sú predmety, ktoré používa hosť alebo iný stravník sú to (taniere, poháre, hrnčeky a šálky, misy, misky, príbory, tácky atď.). 
Čierny riad.
Čierny riad slúži na prípravu pokrmu, vo všeobecnosti ho používajú kuchári. Nádoby na prípravu jedál sú napríklad: gastronádoba, hrnce, panvice, pekáče, na zakrytie nádob slúžia pokrievky. 
Nástroje na mechanické spracovanie, miešanie alebo naberanie surovín a jedál sú napríklad nože a iné rezačky a rezné nástroje, strúhadla, mlynčeky, krájače a rozmačkávače, mixéry, šľahače a metly, dosky, valčeky, paličky, formy na pečenie alebo vykrajovanie, varechy a miešačky, naberačky, sitká a cedidlá. 
Ďalšími nástrojmi potrebnými často na prípravu surovín, jedál alebo nápojov sú otvárače nádob, hlavne konzerv, pohárov a fliaš. Podobný účel majú luskáčiky na orechy. 
Ešus je jedálenská miska na poľné stravovanie, ktorá základný účel má podobný bielemu riadu, no je prispôsobená aj na priamu tepelnú úpravu jedla. Podobne kanvica sa podľa druhu používa buď len na prípravu nápojov, alebo aj na ich podávanie; v kanviciach sa niekedy servírujú aj omáčky.
Max Walter

 
Max Walter (* 1896 – † 1940) bol slovenský šachový majster židovského pôvodu, rodák z Bratislavy.
Šachista.
Šachová kariéra Maxa Waltera sa prekrýva s obdobím Prvej republiky. Získal 3 medaily z československých šampionátov: zlatú v Pardubiciach 1923, striebornú v Českých Budějoviciach 1927 (pri rovnosti bodov s víťazným Opočenským) a bronzovú v Prahe 1931. Stal sa prvým majstrom Slovenska v roku 1924, viacnásobným majstrom Bratislavy. Skončil druhý v Piešťanoch 1922, pri štvorzápase majstrov v Kolíne 1925 delil druhé miesto s Opočenským za víťazom Richardom Rétim, prvý v Budapešti 1926, 4. v Znojme 1927, 4.-5. v Liptovskom Svätom Jáne 1930. Zúčastnil sa niekoľkých špičkovo obsadených turnajov, pravda so skromnejšími výsledkami. Bol 14. na turnaji v Ostrave 1923 (vyhral Emanuel Lasker), kde remizoval s Saviellym Tartakowerom a Akibou Rubinsteinom. V Trenčianskych Tepliciach 1928 bol 8. (vyhral Kostič), ale pekne porazil Rétiho. Skončil 10. na Sliači 1932 (vyhral Salomon Flohr), porazil tam Rudolfa Spielmanna. Vo vedľajšom turnaji Hastings 1933/34 delil prvé miesto s Koltanowskim. Šach hrával aj jeho mladší brat Jacques.
Max Walter zrejme zomrel v koncentračnom tábore v roku 1940, hoci existuje záznam o jeho údajnej účasti na turnaji v Madride 1945.
Ľadový hokej na Zimných olympijských hrách 2010 – Kvalifikácia na Mužský turnaj

Kvalifikácia na Mužský hokejový turnaj na Zimných olympijských hrách 2010 je kvalifikačný turnaj o postup na Mužský hokejový turnaj na Zimných olympijských hrách 2010.
Ľadový hokej na Zimných olympijských hrách 2010 – Ženský turnaj

Turnaj v ľadovom hokeji na Zimných olympijských hrách 2010 sa uskutočnil v kanadskom Vancouveri. Ženská časť turnaja prebiehala od 13. do 25. februára 2010.
František Lukeš

František Lukeš môže byť:
František Lukeš (kňaz)

František Lukeš (* 27. február 1921, Hořice – † 11. jún 1998, Hradec Králové) bol český rímskokatolícky kňaz, spisovateľ a pedagóg, farár v Činěvsi (19561990) a prepošt v Poděbradoch (19901998).
Lang

Lang môže byť:
Yves Klein

Yves Klein (* 28. apríl 1928, Nice, Francúzsko – † 6. jún 1962, Paríž) bol francúzsky umelec považovaný za významnú postavu povojnového európskeho umenia. Bol jeden z najdôležitejších predstaviteľov monochrómnej maľby a zakladateľ nového realizmu, ktorý poskytol významné impulzy súčasnému umeniu. 
Tvoril od roku 1947 monochrómne obrazy, od roku 1956 väčšinou v žiarivej ultramarínovej farbe (International klein Blue - IKB), ktorou vyjadroval mystický univerzalizmus. V roku 1957 začal farbiť predmety pripevnené na plátno (Špongiový reliéf, 1958). Ďalším krokom boli antropometrie; akcie, pri ktorých na biele plátno odtláčal farebne pomaľované ženské telá. Výrazom ustavičného hľadania spirituality boli experimenty s rozličnými materiálmi a technikami. Tak vznikli roku 1957 takzvané ohnivé obrazy a od roku 1960 kozmológie, obrazy s odtlačkami rastlín a stopami pôsobenia atmosférických javov, napr. vetra a dažďa. 
Jeho dielo sa obmedzuje len na osem rokov produktívnej práce, ktorú ukončila náhla smrť. Zomrel vo veku 34 rokov na infarkt. Napriek tomu zanechal výnimočne rôznorodé dielo, od maľby a skulptúr až po konceptuálne umenie a performance art.
Leibnitz (rozlišovacia stránka)

Leibnitz môže byť:
Michelle Obamová

Michelle LaVaughn Robinson Obamová (* 17. január 1964, Chicago, Illinois, USA) je americká právnička a bývalá prvá dáma Spojených štátov. Je manželkou 44. prezidenta USA, Baracka Obamu.
Životopis.
Michelle LaVaughn Robinsonová sa narodila Fraserovi Robinsovi III. a Mariane Shieldsovej Robinsonovej. Matka pracovala ako gazdiná na plný úväzok, až kým Michelle nenastúpila na vysokú školu. Korene Robinsovej a Shieldsovej rodiny siahajú do obdobia občianskej vojny v Amerike. Jej pra-pra dedko z otcovej strany, Jim Robinson, bol americký otrok v štáte Južná Karolína, kde niektorí členovia jeho rodiny žijú dodnes. Jej pra-pra-prababička z matkinej strany, Melvinia Shieldsová, bola tiež otrokyňou, ktorá otehotnela s belochom. Jeho meno je neznáme.
Vyrastala na južnom predmestí Chicaga. Vyštudovala sociológiu na Princeton University a Právnickú fakultu na Harvardovej univerzite. Po ukončení svojho formálneho vzdelania sa vrátila do Chicaga a prijala miesto v advokátskej kancelárii Sidley Austine, kde stretla svojho budúceho manžela. Potom pracovala ako zamestnankyňa starostu Chicaga Richarda M. Daleyho a na University of Chicago Medical Center.
Je matkou dvoch dcér, Malie (* 1998) a Sashy (* 2001), a sestrou Craiga Robinsona, basketbalového trénera mužov na Oregon State University.
Alžbetin dvor (seriál)

Alžbetin dvor je slovenský televízny seriál, rodinná sága, natočený v roku 1986 na motívy rovnomennej trilógie Hany Zelinovej. Prvá časť knižnej trilógie "Alžbetin dvor" bola spracovaná do prvých 4 dielov 6-dielneho televízneho seriálu, ostatným dvom častiam pripadlo po jednom dieli.
Matematické značky

Niektoré matematické značky.
rovná sa , nespisovne aj je rovné alebo rovnítko
nerovná sa, je rôzne od, nespisovne aj nie je rovné
je totožné, je kongruentné, nespisovne aj je identicky rovné
je približne rovné
je menšie ako
je väčšie ako
je menšie alebo rovné, rovné najviac
je väčšie alebo rovné, rovné najmenej
je prvkom (množiny)
absolútna hodnota čísla
plus, a, značka pre sčítanie, pre kladnú hodnotu
mínus, menej, bez, značka pre odčítanie, zápornú hodnotu
krát, násobené, znamienko pre násobenie
delené, lomené, značka pre delenie, zlomková čiara
percento (počet stotín celku), 
promile (počet tisícin celku)
n-tá odmocnina
druhá odmocnina
okrúhle zátvorky
hranaté zátvorky
zložené zátvorky
n-faktoriál
súčet (suma) viacerých sčítancov
súčin viacerých činiteľov
je kolmé
je rovnobežné
delta
nekonečno
otvorený interval
uzavretý interval
postupnosť a1, a2, a3, …, an
limita
x sa blíži k a, x konverguje k a
maximum, najväčšia hodnota
minimum, najmenšia hodnota
derivácia funkcie f
parciálna derivácia funkcie f podľa x
integrál neurčitý
integrál určitý (s označením hornej a dolnej medze)
reálna časť komplexného čísla z
imaginárna časť komplexného čísla z
prirodzená exponenciálna funkcia
prirodzená logaritmická funkcia, prirodzený (Napierov) logaritmus
logaritmická funkcia, logaritmus o základe a 
dekadický logaritmus (základ 10)
signum čísla
je podobné
trojuholník
stupeň (jednotka uhla pri šesťdesiatkovom delení)
minúta (jednotka uhla pri šesťdesiatkovom delení)
sekunda (jednotka uhla pri šesťdesiatkovom delení)
pravý uhol (90°=100g)
grád (jednotka uhla pri stotinovom delení)
centigrád (jednotka uhla pri stotinovom delení)
centicentigrád (jednotka uhla pri stotinovom delení)
arkus (veľkosť uhlu v oblúkovej miere).
- desatinná čiarka
Riad

Riad môže byť:
Gaál

Gaál môže byť:
Kostol svätého Martina (Martin)

Kostol svätého Martina je rímskokatolícky farský kostol v historickom centre Martina. Zasvätený je svätému Martinovi. Kostol je postavený v ranogotickom štýle.
História.
Kostol pochádza asi z 13. storočia, niektorí autori stavbu dnešného kostola kladú do sedemdesiatych rokov 13. storočia. Bol postavený na už existujúcom pohrebisku a predpokladá sa, že na jeho mieste stál starší kostol, alebo kaplnka. V 16. storočí počas reformácie, kostol užívala evanjelická cirkev. Po tom, čo patróni kostola - rod Révaiovcov - rekatolizovali, kostol prešiel do rúk katolíckej cirkvi. V priebehu stavovských povstaní sa konfesionálna príslušnosť kostola viackrát zmenila. Začiatkom 18. storočia, po potlačení povstania Františka II. Rákoczyho, sa dostal definitívne do rúk katolíckej cirkvi.
Interiér kostola.
Svätyňa je štvorcová, zaklenutá krížovou klenbou. Víťazný oblúk je lomený s jednoduchým profilom. Portál do sakristie je jednoduchý, hlavný vchodový portál má lomený oblúk. Vo svätyni kostola sa zachovali stredoveké fresky z prvej polovice 14. storočia. Po prevzatí kostola evanjelikmi, boli zatreté. Maľby boli objavené po požiari v roku 1871. Boli reštaurované, vo veľkej miere aj premaľovaním, v roku 1908. Zásahy nie veľmi úspešnej opravy odstránil P. Mendel pri reštaurovaní v rokoch 1951-1952. V roku 1991 boli zaradené do súboru stredovekých nástenných malieb, ktoré boli vyhlásené za národnú kultúrnu pamiatku.
Na severnej stene presbytéria sa nachádza výjav Panny Márie vedúcej Krista ako dieťa, maľby apoštolov sv. Petra a sv. Pavla s atribútmi a ďalšie dve postavy svätcov. Na južnej stene sa nachádza maľba troch apoštolov, bez atribútov s dvomi manželskými pármi donátorov. Ďalej sú viditeľné dve postavy apoštolov, ktoré sú ale veľmi poškodené. Predpokladá sa, že maľby netvorili súvislé cykly, ale že sa jednalo o viacero samostatných obrazov.
Kostol slúžil ako miesto posledného odpočinku príslušníkov viacerých miestnych šľachtických rodov (Dávid, Korbély, Kossuth, Záturecký). Najvýznamnejšie zachovalé sepulkárne pamiatky pripomínajú rod dedičných turčianskych županov - vetvu rodu Révay zo Sklabine a Blatnice. Na južnej stene sanktuária je zachovaný renesančný epitaf z červeného mramoru z druhej polovičky 16. storočia. Na náhrobnej doske je zobrazený František Révay (*1489 – †1. novembra 1553, Bratislava) v životnej veľkosti, s rukami zopätými k modlitbe. Postava je oblečená v civilnom oblečení, čo zaraďuje túto pamiatku medzi výnimočné v rámci celého územia bývalého Uhorska, lebo na podobných náhrobkoch bývajú zobrazené osoby buď v brnení, alebo v cirkevnom ornáte.Na chóre v bočnej lodi sa nachádza smrtný štít dedičného hlavného župana Turčianskej župy Pavla I. Révaya (*1598 – †1635). Na okrúhlej tabuli je v stredovom modrom poli rodový erb, na obvode sú vojnové trofeje a alegórie cností v podobe ženských postáv. 
Vo vnútri kostola sa nachádza 14. reliéfov krížovej cesty a socha Piety od Fraňa Štefunka. K novším umeleckým dielam patrí aj oltárny obraz Panny Márie ustavičnej pomoci od Martina Benku.
Predátor

Predátor môže byť:
Permalink

Permalink (akronym z anglického "permanent link" = trvalý/"stály odkaz") je hypertextový odkaz, ktorý vždy ukazuje na konkrétny článok alebo obsah, ktorý sa v čase nemení. Ak má permalink plniť svoju funkciu, musí byť zaručené, že kedykoľvek bude tento odkaz otvorený, bude obsahovať stále rovnaké informácie alebo druh informácií.
Tento pojem sa vyskytuje hlavne v súvislosti so servermi s dynamicky generovaným obsahom (spravodajské, informačné, …) alebo na blogy, ktoré implicitne vypisujú vždy tie najnovšie články alebo články za aktuálne období (pri blogoch obyčajne daný mesiac), teda ich obsah sa mení. Permalink zaručuje, že odkáže na daný článok aj dlho potom, čo tento zmizne z titulných stránok.
Weitendorf

Weitendorf môže byť:
Corgoň liga 2008/2009 – zápasy jesennej časti

Corgoň liga 2008/2009 sa hrá na 33 kôl.
Chromit

Chromit je minerál kryštalizujúci v kubickej sústave, oxid železa a chrómu (FeCr2O4). Patrí medzi spinely (spolu s magnetitom a hercynitom). Je jedným z minerálov kumulátových hornín v ultramafických intrúziách. Jediný rudný minerál chrómu.
Charakteristika.
Je hnedočiernej až čiernej farby, tvorí pevnú zrnitú hmotu, iba zriedka býva hrubokryštalický. Ojedinelé kryštály majú oktaédrický tvar. Obvykle tvorí zrnité agregáty alebo je celistvý. Je odolný, takže po mechanickom a chemickom zvetrávaní týchto hornín sa hromadí v riečnych náplavoch odkiaľ sa ťaží. Vryp chromitu je hnedý. Môže obsahovať prímesy Mg, Mn, Zn, Al, Ti. Bežné je hlavne nahrádzanie Mg za Fe2+ a Al za Fe3+. Môže vytvárať tuhé roztoky s Mg-chromitom.
Vznik.
Vzniká v ultrabázických hlbinných horninách bohatých na olivín (peridotity, dunity). Formoval sa počas primárnej magmatickej diferenciacie vo fáze skorej olivínovej a chromito-spinelovej kryštálovej frakcionácie bázickej taveniny. Chromit, ktorý sa nachádza v ofiolitoch, vznikol ako masa roztrúsená v podobe chromo-spinelových šošoviek obklopených dunitom alebo ako masa roztrúsených vrstiev v dunite na podloží kôrového profilu. Chromit môže byť súčasťou spodných častí zvrstvených magmatických komplexov. Vytvára polohy v dunitových kumulátoch, ktoré môžu prechádzať do ortopyroxenitov a harzburgitových vrstiev.
Výskyt.
Ložiská masívneho chromitu sa vyskytujú ako šošovky alebo vrstvy v peridotitoch a ďalších ultrabázických horninách. Nachádza sa tiež v serpentinitoch, ktoré vznikli ich zvetrávaním. Môže sa vyskytovať aj v meteoritoch.
Poznávanie.
Je slabo magnetický a nerozpustný v kyselinách. Netaví sa pod dúchavkou. V odrazovom mikroskope má sivo bielu farbu s hnedastým odtieňom. Od podobných minerálov ho možno odlíšiť podľa typického polokovového lesku.
Lokality.
Vo svete.
Najvýznamnejšie výskyty chromitu sú viazané na zvrstvené magmatické komplexy ako je Bushveldský komplex v JAR, Great Dyke v Zimbabwe, Skaegårdská intrúzia v Grónsku alebo komplex Stillwater v americkej Montane. Ďalšie ložiská, viazané hlavne na ofiolity sa nachádzajú na Kube, v Albánsku, na Cypre a inde. V Česku možno nájsť chromit v okolí Křemže a Drahotína.
Na Slovensku.
Chromit možno nájsť na viacerých lokalitách v Slovenskom rudohorí (Bohúňovo, Jaklovce, Jasov, Rudník, Dobšiná, Držkovce, Sedlice, Danková). Ide o malé vtrúsené zhluky v serpentinitoch.
Ekonomický význam.
Je jedinou hospodársky významnou rudou chrómu (chrómová oceľ, zliatiny, pochrómovanie). Ako rudy sú vhodné iba odrody s vyšším obsahom chrómu. Chudobnejšie chromity sa môžu používať na výrobu ohňovzdorných materiálov.
Nemecká sedliacka vojna

Nemecká sedliacka vojna alebo Nemecká roľnícka vojna bolo masové povstanie nemeckých roľníkov v rokoch 1524 až 1525. Vzniklo v juhozápadnom Nemecku, na jar 1525 sa prenieslo do ďalších nemeckých krajov. 15. mája 1525 bolo porazené pri Frankenhausene. Pokračovalo ešte do júna 1526 v Tirolsku a Salzburgu.
Hlavnú úlohu v porážke sedliackych povstaní v horno-nemeckých krajinách až dolu po Fransko malo vojsko Švábskeho zväzu. Začiatkom februára sa stal jeho hlavným veliteľom Georg III. Truchsess z Waldburgu. Švábsky zväz pôvodne združoval malé územné jednotky a ríšske mestá v juhozápadnom Nemecku; založili ho v roku 1488 na potlačenie expanzívnych snáh Bavorska. Neskôr sa podarilo väčším kniežatám a napokon aj Habsburgovcom doňho preniknúť, určovať jeho politiku podľa vlastných záujmov a urobiť z neho rozhodujúci nástroj v boji proti sedliakom.
Podľa počtu vojakov v obidvoch táboroch bol pomer síl výhodnejší pre sedliakov. V polovici apríla 1525 mal sedliacky tábor len vo Švábsku 30000 až 40000 ľudí a ďalšie desaťtisíce boli vo Fransku. Georg III. Truchsess z Waldburgu mal v tom čase len asi 7000 vojakov. Preto spočiatku uplatňoval taktiku vyjednávania a zdržiavania. Už v marci 1525 sľubmi zdržal "húfy" baltrinských, algavských a jazerných sedliakov. Keďže hornonemeckí sedliaci sa na hlavných poradách v Memmingene (v marci 1525) dohodli len na určitej obmedzenej spolupráci pri vojenských akciách a každý húf tiahol do boja na vlastnú päsť, Truchsessovi sa takmer vždy podarilo vyhrať jednotlivé bitky a zvíťaziť v nich.
Slovenské národné ženské hokejové družstvo

Slovenské národné ženské hokejové družstvo reprezentuje Slovensko na rôznych medzinárodných podujatiach, ako sú Majstrovstvá sveta v ľadovom hokeji žien či Zimné olympijské hry. Trénerom je Miroslav Karafiát.
Doteraz najväčšími úspechmi slovenskej ženskej hokejovej reprezentácie sú postup na olympijský turnaj ZOH 2010 vo Vancouveri a postup do elitnej kategórie MS 2011 vo Švajčiarsku.
Káder na MS 2012.
V konečnej nominácii na MS 2012 v USA je 23 hráčok a doma sú pripravené tri náhradníčky na telefonické zavolanie. 
Hráčky označené hviezdičkou reprezentovali Slovensko na MS 2011 vo Švajčiarsku.
Umiestenie na vrcholných podujatiach.
 * "Slovensko sa zachránilo v elitnej Top divízii"
 ** "zostup do I. divízie"
Letisková riadiaca veža

Letisková riadiaca veža alebo skrátene riadiaca veža (, skr. TWR) je stanovište letiskovej a približovacej dispečerskej služby ale aj meteorologickej služby a ostatných zložiek letiskovej správy. Je zriadená na poskytovanie služby riadenia letovej prevádzky. Musí mať dobrý prehľad o celom dráhovom systéme. Môže byť začlenená do odbavovacej budovy alebo vybudovaná ako samostatný objekt.
Najvyššia riadiaca veža je "Vancouver Harbour Control Tower", ktorá sa nachádza na vrchole 142 metrov vysokého mrakodrapu. Najvyššia voľne stojaca riadiaca veža sa nachádza na letisku Suvarnabhumi v Bangkoku a je vysoká 132 m. V roku 2006 tak prekonala dovtedy najvyššiu vežu letiska Kuala Lumpur (130 m). V Európe je najvyššia 109 metrov vysoká riadiaca veža letiska Viedeň-Schwechat.
Ftalát

Ftaláty (estery kyseliny ftalovej) predstavujú skupinu látok, ktoré sa užívajú prevažne ako plastifikátory (zmäkčovadlá), ktoré dodávajú pružnosť a ohybnosť plastom.
Ftaláty tvoria 90% zmäkčovadiel v PVC. Najpoužívanejšie sú di-2-ethylhexylftalát (DEHP), diisodecyl ftalát (DIDP) a diisononyl ftalát (DINP). 
DEHP pôsobí negatívne okrem pečene a obličiek aj na testikulárne bunky, ktoré ovplyvňujú produkciu spermií. Zvýšené vystavenie ftalátom DEHP tak môže chlapcom v neskoršom veku spôsobiť vážne problémy s plodnosťou. Vedecký výbor Európskej únie pre vznikajúce a novo zistené zdravotné riziká potvrdil, že zdravotnícke pomôcky z PVC, ktoré obsahujú DEHP, sú nebezpečné. Najzraniteľnejší sú podľa výboru malí chlapci. ,
Jej pastorkyňa (opera)

Jej pastorkyňa (pôvodný názov Její pastorkyňa, vo svete uvádzaná pod názvom Jenufa) je opera českého hudobného skladateľa Leoša Janáčka. Skladateľ dielo zložil v rokoch 1896 – 1902 na vlastné libreto podľa predlohy drámy Její pastorkyňa od Gabriely Preissovej.
Ide o tretiu Janáčkovu operu a prelomové dielo, v ktorom je už možno počuť charakteristikcké znaky jedinečného skladateľovho hudobného rukopisu. Jej význam spočíva tiež v tom, že v celosvetovom meradle ide o jednu z prvých opier skomponovaných na prozaický, neveršovaný text.
Po dokončení Janáček ponúkol operu Národnému divadlu v Prahe, ktoré ju však odmietlo, čo skladateľ ťažko niesol. Premiéra diela sa tak uskutočnila v nevyhovujúcich podmienkach v roku 1904 v Brne, kde bola prijatá s nadšením. V roku 1908 skladateľ operu zrevidoval. Až v roku 1916 sa podarilo presadiť uvedenie opery v Prahe, podmienkou boli ale úpravy operného šéfdirigenta Karla Kovařovica v inštrumentácií diela, s čím Janáček nakoniec súhlasil. Opera aj tu zožala obrovský úspech a ešte za Janáčkovho života bola uvedená vo viacerých európskych metropolách.
Diaľničný privádzač 5 (Slovensko)

Diaľničný privádzač 5 ("PD 5") je diaľničný privádzač na Slovensku v Trenčíne. Začína sa na križovatke s I/61 na Bratislavskej ulici (mestská časť Záblatie), odkiaľ pokračuje na sever a napája sa na D1. Celková dĺžka PD 5 je . Jeho predĺžením je cesta označená ako I/61B, ktorá po novom cestnom moste cez Biskupický kanál a rieku Váh spája diaľnicu s Električnou ulicou. Ide o prvú etapu tzv. juhovýchodného obchvatu mesta Trenčín.
Watermark (album)

Watermark () je album írskej hudobníčky Enye, vydaný roku 1988. Vrátane najväčšieho hitu „Orinoco Flow“, bol "Watermark" Enyiným prelomovým albumom, a bol označený ako školský príklad new age albumu, i keď Enya sama nepripúšťa, že jej práca patrí do tohoto žánru. 
Zoznam piesní.
Všetky piesne zložila Enya, a text napísala Roma Ryan.
V modernej kultúre.
Roku 1999 vo filme Entrapment (Chytený) Virginia Baker Catherine Zeta Jonesová skryla špeciálny disk na zíkanie 8 biliónov USD za predný obal Enyinho "Watermarku".
Gladiátor (film)

Gladiátor je historický film, ktorý nafilmoval režisér Ridley Scott v roku 2000. Získal viacero Oscarov, a to za najlepší film, najlepší mužský výkon v hlavnej úlohe, zvuk, kostýmy a vizuálne efekty.
Príbeh.
Hlavnou postavou filmu je úspešný, vysoko vážený rímsky vojvodca Maximus Decimus Meridius z obdobia vlády císára Marka Aurelia. Keďže vyhral boj proti Germánom, cisár si ho obľúbil. Svojmu synovi Commodovi cisár prikázal odísť do Germánie a oznámil mu, že sa nestane následníkom trónu. Tým sa mal stať práve Maximus. Commodus, hlboko sklamaný, uškrtil vlastného otca a prezentoval to ako prirodzenú smrť. Sám sa povýšil na rímskeho cisára. Nariadil tiež Maximovu popravu, ktorú tento prežil a utiekol domov. Nestihol však už pred smrťou zachrániť svoju rodinu. Prišiel neskoro a keď zistil čo sa stalo, zranený a vyčerpaný stratil vedomie. Okoloidúci obchodník ho vzal so sebou, odvliekol ho do Afriky a predal do gladiátorskej školy. Ako gladiátor bol veľmi úspešný, tak, ako bol predtým úspešným vojvodcom. Medzi gladiátormi si rýchlo získal rešpekt, ale stále bol otrokom v skupine gladiátorov. Títo gladiátori boli odoslaní do Ríma na hry v Koloseu, ktoré usporiadal Commodus na počesť svojho mŕtveho otca. Maximus vystupoval pod pseudonymom Španiel.
Maximus túžil po Commodovej smrti. Chcel pomstiť smrť svojej rodiny i Marka Aurelia. Po prvom úspešnom súboji v aréne Commodus odhalil Maximovu pravú identitu a vyhlásil mu otvorene svoje nepriateľstvo. Maximus sa stal miláčikom obecenstva. Navštívila ho niekdajšia milá, Commodova sestra Lucilla. Dojednala mu stretnutie so senátorom Gracchom, spoločne sa chystali zosadiť Commoda a znovu nastoliť republiku, ako si to prial na smrteľnej posteli Markus Aurelius. Maximus mal opäť veliť svojej bývalej jednotke a stať sa senátorom.
Aby Commodus odstránil Maxima, zinscenoval medzi nimi boj v Koloseu, predtým ho však v zákulisí oslabil bodnutím do chrbta. Napriek tomu Maximus v súboji z posledných síl zvíťazil a zabil Commoda, vzápätí však sám zomrel.
David Neville

David Neville môže byť:
Wojciech Fibak

Wojciech Fibak (* 30. august 1952, Poznaň, Poľsko) je bývalý poľský profesionálny tenista. Počas svojej kariéry vyhral 15 turnajov ATP vo dvojhre a 52 turnajov vo štvorhre.
Erazim Kohák

Prof. Erazim Kohák, PhD. (* 21. máj 1933, Praha† 8. február 2020) bol český filozof a publicista, zaoberajúci sa environmentálnymi témami. V rokoch 19481989 žil v exile, prevažne v USA.
Patterdale teriér

Patterdale teriér je plemeno psa vyšľachtené v Spojenom kráľovstve, zatiaľ neuznané v FCI. Ide o teriéra, ktorý je populárny v dnešnej dobe najmä v USA, v našich zemepisných šírkach ide o malopočetné plemeno.
Vzhľad.
Patterdal pôsobí na prvý pohľad ako subtílny pes. Svojou výškou však patrí skôr medzi stredné vysokonohé teriéry. Prvému dojmu nezodpovedá ani jeho hmotnosť: Patterdal je kompaktný a ťažší pes. Jeho ľahší vzhľad tkvie v obdĺžnikovom telesnom rámci. Má tiež užší a nie veľmi hlboký hrudník, čo k dojmu subtílnosti prispieva.
Hlava nie je hrubá ani príliš široká. Typické pre plemeno sú mohutné čeľuste schopné pevného záhryzu. Prednosť sa kladie na nožnicový skus, mierny predkus sa však nepovažuje za veľkú chybu. Oči sú primerane veľké a farebne ladia s farbou srsti. Ucho má tvar preklopeného trojuholníka, pričom je dôležitá jeho veľkosť: musí prekrývať zvukovod tak, aby sa do zvukovodu nedostala špina, zároveň však nesmie byť príliš veľké, aby nebolo zraniteľné. Krk je primerane veľký k telu a dobre osvalený. Chvost sa zvykne kupírovať. 
Hrudné aj panvové končatiny by mali byť rovné a dobre osvalené. Tlapky sú guľaté, uzatvorené s pevnými prstami. 
Patterdale má krátku alebo hrubú srsť. Väčšina patterdalov má srsť čiernej farby, vyskytuje sa však aj v hnedej alebo červenej farbe. Prípustné sú biele znaky na hrudi a končatinách a pálenie.
Temperament.
Patterdale je typický pracovný teriér. V revíre sa rýchlo rozhoduje a koná. Zranenie alebo bolesť ho od lovu neodradia, zbytočne však neriskuje. Je výborný strážca, zbytočne však nešteká. Pri dobrom vedení je to dobre ovládateľný pes. Ako správny teriér potrebuje každodenné psychické aj fyzické zamestnanie. Je vynikajúci aportér a okrem lovu sa hodí aj na rôzne kynologické športy. Jeho najväčšou vášňou však zostáva lov.
Pôvod.
Prvé zmienky o patterdalovi pochádzajú z prelomu 16. a 17. storočia. Vyšľachtili ho poľovníci v horskom teréne Cumbrijských hôr na severozápade Spojeného kráľovstva, kde nebolo možné loviť škodnú zver parforsne. Prostredie a štýl práce vyžadovali od patterdala veľkú odolnosť a životaschopnosť. Na exteriér psa sa nekládol veľký dôraz. Išlo o rôznorodých psov, ktorí boli známi pod rôznymi názvami (napr. fell teriér - teriér z horskej pustatiny). 
Začiatkom 20. storočia vzniklo z rôznorodej skupiny teriérov plemeno lakelanský teriér, ktorý je oproti pôvodnému plemenu menšieho vzrastu. Niektorí chovatelia však odmietali chovať výstavných psov a dali prednosť pracovným kvalitám pôvodného psa. Vďaka tomu sa popri lakelandovi v oblasti Lakeland District aj naďalej choval teriér s názvom patterdale. 
V dnešnej dobe sa patterdale vyskytuje najmä vo svojej domovine, ale tiež v Írsku, Nórsku, Švédsku, Fínsku a Dánsku. Obľúbený je tiež v USA.